Guerassiote perekonda kuuluvad isa Claudio, ema Carmela ja kaks rivaalitsevat tütart – 18-a Giulia ja 15-a Chiara. On just vanema õe sünnipäev, kogu pere on õnnelikult koos kui äkki plahvatab tänaval auto. Pereisa läheb asja uurima ja kaob pärast seda.
#000000
Guerassiote perekonda kuuluvad isa Claudio, ema Carmela ja kaks rivaalitsevat tütart – 18-a Giulia ja 15-a Chiara. On just vanema õe sünnipäev, kogu pere on õnnelikult koos kui äkki plahvatab tänaval auto. Pereisa läheb asja uurima ja kaob pärast seda. Kummaline on see, et järgmisel päeval ei tee pereema teist nägugi, justkui poleks midagi muutunud. Chiarale tundub kõik see kahtlane ja ta hakkab isa kadumist uurima. Niidid viivad perekonna seosteni maffia ja kuritegeliku allilmaga. Õige kohe ilmub välja aga sotsiaaltöötaja, kes alaealise Chiara probleemse pere juurest ära viib ja asendusperre paneb. Kõik need pöördelised sündmused panevad Chiara mõtlema, millist elu ta endale tulevikus tahab...
“Chiara” on režissöör Jonas Carpignano kolmas film tema Calabria-seerias. Nii 2015. aasta “Vahemere odüsseia” kui ka 2017. aasta “Ciambra” kasutasid sealseid kohalikke inimesi näitlejatena. “Chiara” loo teeb veelgi isiklikumaks tõsiasi, et filmis perekonda kehastavad inimesed on ka päriselt sugulased.
Film võitis 2021. aasta Cannes’i filmifestivalil parima Euroopa filmi tiitli.
#000001